techiaith/cofnodycynulliad_en-cy huggingface dataset:
English: Thank you, Minister. The co-operation agreement between Plaid Cymru and the Welsh Government commits to ensure that the Coleg Cymraeg Cenedlaethol and the National Centre for Learning Welsh are given additional funding in order to increase the number of apprenticeships and FE education available through the medium of Welsh, and to provide free Welsh lessons for young people between 16 and 25 years of age. This commitment is something that Plaid Cymru, along with Cymdeithas yr Iaith and other language campaigners, have been calling for for some time, and, if implemented effectively, it'll be an important step forward towards providing a fundamental right for everyone in Wales, including our children and young people, to receive Welsh-medium education and to have the ability to speak the language confidently and fluently. Can the Minister reveal how much additional funding is to be provided, and will the Minister also outline the steps that the Government will take to implement this policy, and also provide a timetable in terms of delivery? Thank you.
Welsh: Diolch, Weinidog. Mae'r cytundeb cydweithio rhwng Plaid Cymru a Llywodraeth Cymru yn ymrwymo i sicrhau bod y Coleg Cymraeg Cenedlaethol a'r Ganolfan Dysgu Cymraeg Genedlaethol yn cael cyllid ychwanegol i gynyddu cyfran y prentisiaethau ac addysg bellach cyfrwng Cymraeg, a chynnig darpariaeth dysgu Cymraeg am ddim i bobl ifanc o 16 i 25 oed. Mae'r ymrwymiad hwn yn rhywbeth y mae Plaid Cymru, ynghyd â Chymdeithas yr Iaith ac ymgyrchwyr iaith eraill, wedi bod yn galw amdano er amser, ac fe fydd, os yw'n cael ei weithredu'n effeithiol, yn gam ymlaen pwysig at wireddu hawl sylfaenol pawb yng Nghymru, gan gynnwys ein plant a'n pobl ifanc, i dderbyn addysg Gymraeg ac i fod â'r gallu i siarad yr iaith yn hyderus ac yn rhugl. A all y Gweinidog ddatgelu faint o arian yw'r cyllid ychwanegol hwn, ac a wnaiff y Gweinidog yn ogystal amlinellu'r camau y bydd y Llywodraeth yn eu cymryd i weithredu'r polisi, a darparu amserlen o ran ei gyflawni? Diolch.
English: I agree entirely about how important it is to provide free lessons for those up to the age of 25, and expand the role of the coleg Cymraeg and the national centre. Those were also part of the work programme for 'Cymraeg 2050' that I stated over the summer, and so we do agree about how important that is. In terms of further funding, of course, the coleg Cymraeg has had an increase in its budget to expand the exact kind of provision that the Member talks about in her question. It is genuinely important that we increase the provision post 16 through the medium of Welsh. The Bill that's going through the Senedd at present does create the context for that, but we also need the investment to ensure that that does happen on the ground. So, we do agree on that. What the exact sums will be, we'll have to wait for the statement by the Minister for finance in about a week to 10 days' time.
Welsh: Rwy'n cytuno'n llwyr pa mor bwysig yw darparu gwersi am ddim i'r rhai o dan 25, a hefyd ehangu rôl y Coleg Cymraeg Cenedlaethol a'r ganolfan ddysgu. Roedd rheini hefyd yn rhan o'r rhaglen waith 'Cymraeg 2050' wnes i ddatgan dros yr haf, felly rydyn ni'n cytuno pa mor bwysig yw hynny. O ran y cyllid pellach, wrth gwrs, mae'r coleg cenedlaethol eisoes eleni wedi cael cynnydd yn ei gyllideb er mwyn ehangu'r union math o bethau mae'r Aelod yn sôn amdanyn nhw yn ei chwestiwn. Mae wir yn bwysig ein bod ni'n cynyddu'r ddarpariaeth ôl 16 yn y Gymraeg. Mae'r Bil sydd yn mynd trwy'r Senedd ar hyn o bryd yn creu'r cyd-destun i hwnnw, ond mae angen hefyd y buddsoddiad i sicrhau bod hynny'n digwydd ar lawr gwlad. Felly, rŷm ni'n gytûn, yn sicr, am hynny. Beth yn union fydd y symiau, bydd yn rhaid ni aros i weld beth fydd yn natganiad y Gweinidog cyllid ymhen rhyw wythnos neu 10 diwrnod.
English: Can I thank the Minister for that response? If the intention to reach a million Welsh speakers is going to be met, then getting more children being educated through the medium of Welsh is the best and easiest way of doing so. Does the Minister accept that Ti a Fi is the first step to learning Welsh for many children, especially those who come from English-speaking backgrounds? What further support can the Welsh Government provide to Ti a Fi and Mudiad Meithrin? And as everybody else is throwing out invitations, can I invite you to visit a Ti a Fi and Mudiad Meithrin within Swansea East?
Welsh: A gaf fi ddiolch i'r Gweinidog am ei ymateb? Os ydym am gyflawni'r bwriad o gyrraedd miliwn o siaradwyr Cymraeg, sicrhau bod mwy o blant yn cael eu haddysgu drwy gyfrwng y Gymraeg yw'r ffordd orau a hawsaf o wneud hynny. A yw'r Gweinidog yn derbyn mai Ti a Fi yw'r cam cyntaf i ddysgu Cymraeg i lawer o blant, yn enwedig y rheini sy'n dod o gefndiroedd Saesneg eu hiaith? Pa gymorth pellach y gall Llywodraeth Cymru ei ddarparu i Ti a Fi a Mudiad Meithrin? A chan fod pawb arall yn rhoi gwahoddiadau, a gaf fi eich gwahodd i ymweld â Ti a Fi a Mudiad Meithrin yn Nwyrain Abertawe?
English: I will be delighted to do that. I'm going to struggle to find time for anything else, I think, at the end of this session today, but I certainly will.
Welsh: Byddwn wrth fy modd yn gwneud hynny. Credaf fy mod yn mynd i'w chael hi'n anodd dod o hyd i amser ar gyfer unrhyw beth arall ar ddiwedd y sesiwn hon heddiw, ond byddaf yn sicr o ddod.
English: I agree with the Member. The cylchoedd Ti a Fi are a very important step on the journey to Welsh-medium education. They do provide an opportunity for young children to socialise and play through the medium of Welsh, and also an opportunity for parents to meet to share experiences and socialise in a Welsh environment. In Swansea, at the start of the last academic year, 208 children had been registered in cylchoedd meithrin, and nearly half of those had been in cylchoedd Ti a Fi before that, and about 77 per cent of children moved from those cylchoedd meithrin into Welsh-medium education. So, it's evident that this is a very important part of increasing provision and increasing demand, which is an important element of that. It's more than just meeting demand; it's about driving more demand. Ti a Fi provision has been affected seriously by COVID-19, but, this year, Mudiad Meithrin is putting a particular emphasis on restarting Ti a Fi provision, employing more officials to facilitate this. And through the Welsh Government's support, Mudiad Meithrin has set a target to reopen more than 300 cylchoedd Ti a Fi in order to reach the provision levels that existed before the pandemic.
Welsh: Rwy'n cytuno gyda'r Aelod. Mae cylchoedd Ti a Fi yn gam pwysig iawn ar y daith i addysg cyfrwng Cymraeg. Maen nhw'n darparu cyfle i blant ifanc gymdeithasu a chwarae drwy gyfrwng y Gymraeg, a hefyd yn rhoi cyfle i rieni gwrdd i rannu profiadau a chymdeithasu mewn amgylchedd Cymraeg. Yn Abertawe, ar ddechrau'r flwyddyn academaidd ddiwethaf, roedd 208 o blant wedi cofrestru mewn cylchoedd meithrin, a bron i hanner o'r rheini wedi bod mewn cylchoedd Ti a Fi cyn hynny, a rhyw 77 y cant o blant yn symud o'r cylchoedd meithrin hynny i addysg Gymraeg. Felly, mae'n amlwg bod hyn yn rhan bwysig iawn o gynyddu darpariaeth, a hefyd cynyddu'r galw, sydd yn elfen bwysig yn hyn. Mae'n fwy na jest diwallu'r galw; mae'n rhan hefyd o ysgogi mwy o alw. Mae darpariaeth Ti a Fi, yn anffodus, wedi cael ei effeithio'n ddifrifol yng nghyd-destun COVID-19, ond eleni mae Mudiad Meithrin yn rhoi ffocws arbennig ar ailddechrau darpariaeth Ti a Fi, gan gyflogi rhagor o swyddogion teithiol i hwyluso hyn. A thrwy gefnogaeth Llywodraeth Cymru, mae Mudiad Meithrin wedi gosod targed i ailagor dros 300 o gylchoedd Ti a Fi er mwyn cyrraedd lefelau darpariaeth oedd yn bodoli cyn y pandemig.
English: Over 460 schools have benefited from the small and rural schools grant, with funding of over £10 million in the previous Senedd term and £2.5 million in this financial year. In addition, a number of small and rural schools have received capital funding from the reducing infant class sizes grant and the twenty-first century schools and colleges programme.
Welsh: Mae dros 460 o ysgolion wedi elwa o'r grant ysgolion bach a gwledig, gyda chyllid o dros £10 miliwn yn nhymor blaenorol y Senedd a £2.5 miliwn yn y flwyddyn ariannol hon. Yn ogystal, mae nifer o ysgolion bach a gwledig wedi derbyn cyllid cyfalaf drwy'r grant lleihau maint dosbarthiadau babanod a rhaglen ysgolion a cholegau'r unfed ganrif ar hugain.
English: Diolch, Weinidog. Minister, the UK Government has given Wales vast sums of extra funding over the past 20 months throughout the COVID pandemic. Recently, the UK Government announced a further £2.5 billion, down the M4 from Westminster to Cardiff Bay. At the same time, my council in Powys is restructuring and closing rural schools due to the fact that they can't afford to keep them open. So, Minister, will you ensure in the budget that rural schools have additional moneys to ensure that the rural schools in my constituency of Brecon and Radnorshire can stay open? Diolch.
Welsh: Diolch. Weinidog, mae Llywodraeth y DU wedi rhoi symiau enfawr o arian ychwanegol i Gymru dros yr 20 mis diwethaf drwy gydol y pandemig COVID. Yn ddiweddar, cyhoeddodd Llywodraeth y DU £2.5 biliwn arall, i lawr yr M4 o San Steffan i Fae Caerdydd. Ar yr un pryd, mae fy nghyngor ym Mhowys yn ad-drefnu ac yn cau ysgolion gwledig am na allant fforddio eu cadw ar agor. Felly, Weinidog, a wnewch chi sicrhau yn y gyllideb fod gan ysgolion gwledig arian ychwanegol i sicrhau y gall yr ysgolion gwledig yn fy etholaeth ym Mrycheiniog a Sir Faesyfed aros ar agor? Diolch.
English: I thank the Member for that question. I don't accept the premise of the question that Wales has been given this money by the UK Government. There are taxpayers in Wales who've contributed to that resource as well, and we're perfectly entitled to our share of the overall UK-wide fund. On the point that he makes about small and rural schools' funds in particular, he will know, of course, that the funding of individual schools is ultimately allocated by local authorities, but he will have my assurance that I'm doing all that I can, as I always have, to make sure that schools in Wales have all the funds that they need in order to continue to provide the excellent education that they do to our learners.
Welsh: Diolch i'r Aelod am ei gwestiwn. Nid wyf yn derbyn rhagosodiad y cwestiwn fod Cymru wedi cael yr arian hwn gan Lywodraeth y DU. Mae trethdalwyr yng Nghymru wedi cyfrannu at yr adnodd hwnnw hefyd, ac mae gennym berffaith hawl i'n cyfran o gronfa gyffredinol y DU. Ar y pwynt a wnaeth am gronfeydd ysgolion bach a gwledig yn benodol, fe fydd yn gwybod, wrth gwrs, mai awdurdodau lleol sy'n dyrannu cyllid ysgolion unigol yn y pen draw, ond rwy'n ei sicrhau fy mod yn gwneud popeth a allaf, fel rwyf wedi'i wneud bob amser, i sicrhau bod ysgolion yng Nghymru yn cael yr holl arian sydd ei angen arnynt i barhau i ddarparu'r addysg ragorol y maent yn ei darparu i'n dysgwyr.
English: The Curriculum for Wales will be rolled out from September 2022. Schools and settings across Wales continue to progress in line with national expectations, drawing on national and regional support and professional learning. This is backed up by £7.24 million to support schools' curriculum development in this financial year.
Welsh: Bydd y Cwricwlwm i Gymru'n cael ei gyflwyno o fis Medi 2022. Mae ysgolion a lleoliadau ledled Cymru yn parhau i wneud cynnydd yn unol â disgwyliadau cenedlaethol, gan fanteisio ar ddysgu proffesiynol a chymorth cenedlaethol a rhanbarthol. Ategir hyn gan £7.24 miliwn i gefnogi datblygu'r cwricwlwm yn yr ysgolion yn y flwyddyn ariannol hon.
English: Thank you, Minister, for that response. Minister, as I'm sure you are aware, I am very passionate about the need to strengthen the food system in Wales and to unlock socioeconomic benefits that being able to access good diet can bring. An important part of this campaign is to ensure that people are equipped with the skills and knowledge that they need to reduce the reliance on things like fast food and to help people use good-quality local produce. The old curriculum did introduce some of these issues to learners, and previous Welsh Governments did provide guidance on how food and health should be taught, but there was also the perception that food education in our schools could be strengthened and integrated throughout different areas of learning. Therefore, Minister, what consideration has the Government given to ensuring that food education is firmly part of the new curriculum, in particular through the health and well-being area of learning and experience, and how will you support schools to implement this? Diolch.
Welsh: Diolch am eich ymateb. Weinidog, fel y gwyddoch, rwy'n siŵr, rwy'n angerddol iawn am yr angen i gryfhau'r system fwyd yng Nghymru ac i ddatgloi'r buddion economaidd-gymdeithasol y gall mynediad at ddeiet da eu cynnig. Rhan bwysig o'r ymgyrch hon yw sicrhau bod gan bobl y sgiliau a'r wybodaeth sydd eu hangen arnynt i leihau'r ddibyniaeth ar bethau fel bwyd brys ac i helpu pobl i ddefnyddio cynnyrch lleol o ansawdd da. Roedd yr hen gwricwlwm yn cyflwyno rhai o'r pethau hyn i ddysgwyr, a bu Llywodraethau blaenorol Cymru yn darparu arweiniad ar sut y dylid dysgu am fwyd ac iechyd, ond roedd canfyddiad hefyd y gellid cryfhau addysg bwyd yn ein hysgolion a'i hintegreiddio drwy wahanol feysydd dysgu. Felly, Weinidog, pa ystyriaeth y mae'r Llywodraeth wedi'i rhoi i sicrhau bod addysg bwyd yn rhan gadarn o'r cwricwlwm newydd, yn enwedig drwy faes dysgu a phrofiad iechyd a lles, a sut y byddwch yn cynorthwyo ysgolion i roi hyn ar waith? Diolch.
English: He is right that the new curriculum does have this at its heart, and I'm sure that he, in visiting his local schools, as I do in schools right across Wales, sees the potential that learning about food - where it comes from, how to prepare it, how to eat healthily - meets a number of the objectives of the new curriculum. I am often struck, in going to schools where food is a significant part of the life of the school, how creatively that is used for all aspects of the curriculum. We will be continuing to support that into the new curriculum and taking advantage of the extended and expanded opportunities to make sure that our learners have an understanding of the importance of healthy eating and the contribution that food makes to that. We will be including that in the resources that we help develop over the course of the next year and beyond.
Welsh: Mae'n gywir fod lle canolog i hyn yn y cwricwlwm newydd, ac rwy'n siŵr ei fod, wrth ymweld â'i ysgolion lleol, fel y gwnaf finnau mewn ysgolion ledled Cymru, yn gweld y potensial sydd gan ddysgu am fwyd - o ble y daw, sut i'w baratoi, sut i fwyta'n iach - i fodloni nifer o amcanion y cwricwlwm newydd. Rwy'n aml yn synnu, wrth fynd i ysgolion lle mae bwyd yn rhan fawr o fywyd yr ysgol, pa mor greadigol y defnyddir hynny ar gyfer pob agwedd ar y cwricwlwm. Byddwn yn parhau i gefnogi hynny yn y cwricwlwm newydd ac yn manteisio ar y cyfleoedd estynedig a mwy helaeth i sicrhau bod ein dysgwyr yn deall pwysigrwydd bwyta'n iach a'r cyfraniad y mae bwyd yn ei wneud i hynny. Byddwn yn cynnwys hynny yn yr adnoddau rydym yn helpu i'w datblygu dros y flwyddyn nesaf a thu hwnt.
English: The next item this afternoon is topical questions. I call on Jane Dodds.
Welsh: Yr eitem nesaf y prynhawn yma yw'r cwestiynau amserol. Galwaf ar Jane Dodds.
English: Thank you, Deputy Presiding Officer. Thank you for allowing me to ask this question today.
Welsh: Diolch, Dirprwy Lywydd. Diolch am ganiatáu imi ofyn y cwestiwn yma heddiw.
English: I raised yesterday the deeply upsetting case of Arthur Labinjo-Hughes, who died in Solihull - [ Interruption.] I'm sorry.
Welsh: Ddoe, codais achos hynod drist Arthur Labinjo-Hughes, a fu farw yn Solihull - [ Torri ar draws.] Mae'n ddrwg gennyf.
English: You need to ask the topical question on the paper first.
Welsh: Mae angen i chi ofyn y cwestiwn amserol ar y papur yn gyntaf.
English: I do apologise. Sorry.
Welsh: Rwy'n ymddiheuro. Mae'n ddrwg gennyf.
English: Could I ask the Deputy Minister what steps are being taken to address recruitment challenges in child protection services and to ensure that partner agencies are properly equipped to identify possible safeguarding issues? Can I then give the background -
Welsh: A gaf fi ofyn i'r Dirprwy Weinidog pa gamau sy'n cael eu cymryd i fynd i'r afael â heriau recriwtio mewn gwasanaethau amddiffyn plant ac i sicrhau bod gan asiantaethau partner adnoddau priodol i nodi problemau posibl o ran diogelu? A gaf fi wedyn roi'r cefndir -
English: No. The Minister will answer that bit and then you can come back to it.
Welsh: Na. Bydd y Gweinidog yn ateb y rhan honno a gallwch ddychwelyd ato wedyn.
English: I do apologise.
Welsh: Rwy'n ymddiheuro.
English: Thank you very much. In terms of the workforce, I'm sure that the Member is aware that there is extensive training for the social care workforce in Wales. The Social Services and Well-being (Wales) Act 2014 introduced strengthened and robust safeguarding arrangements for Wales. It established a national independent safeguarding board, and regional safeguarding children boards, to support evidence-based safeguarding practice across agencies and across Wales. These arrangements are now well established. Statutory guidance has been issued under the Act, and we do have consistent evidence-based safeguarding practice across agencies and across Wales, with opportunities for practitioners to update their skills.
Welsh: Diolch yn fawr iawn. O safbwynt y gweithlu, rwy'n siŵr bod yr Aelod yn ymwybodol fod hyfforddiant helaeth yn cael ei ddarparu i'r gweithlu gofal cymdeithasol yng Nghymru. Cyflwynodd Deddf Gwasanaethau Cymdeithasol a Llesiant (Cymru) 2014 drefniadau diogelu cryfach a chadarn i Gymru. Sefydlodd fwrdd diogelu annibynnol cenedlaethol, a byrddau diogelu plant rhanbarthol, i gefnogi ymarfer diogelu ar sail tystiolaeth ar draws asiantaethau a ledled Cymru. Mae'r trefniadau hyn bellach wedi'u hen sefydlu. Cyhoeddwyd canllawiau statudol o dan y Ddeddf, ac mae gennym arferion diogelu cyson ar sail tystiolaeth ar draws asiantaethau a ledled Cymru, gyda chyfleoedd i ymarferwyr ddiweddaru eu sgiliau.
English: Diolch, Dirprwy Lywydd. I raised, yesterday, the very upsetting case of Arthur Labinjo-Hughes, an eight-year-old boy in Solihull, who was subjected to months of physical abuse by his father and his partner. As I said yesterday, we must not forget that they were the people who killed him. And services, as we know, are being reviewed and we're unclear of any outcomes from that. But child protection and safeguarding has been particularly challenging during COVID-19, especially during the early lockdown period. As you'll know, Deputy Minister, the number of children in receipt of edge-of-care support on the child protection register and looked-after children has increased in recent years, at a time when local authorities are facing significant staffing challenges. I'm aware that the Government issued new all-Wales practice guidelines in July 2020 for all practitioners working with children under the age of 18. So, may I also just finish - just thinking about any potential future COVID restrictions and some current ones on entering people's homes, what steps will you be taking to ensure that greater face-to-face contact can be maintained with those children and families who require that additional support? And may I also ask whether the Welsh Government is knowledgeable about the number of child protection vacancies in front-line posts across Wales? Thank you. Diolch yn fawr iawn.
Welsh: Diolch, Ddirprwy Lywydd. Ddoe, codais achos trist iawn Arthur Labinjo-Hughes, bachgen wyth oed yn Solihull, a gafodd ei gam-drin yn gorfforol am fisoedd gan ei dad a'i bartner. Fel y dywedais ddoe, mae'n rhaid inni beidio ag anghofio mai hwy oedd y bobl a'i lladdodd. Ac mae gwasanaethau, fel y gwyddom, yn cael eu hadolygu ac nid ydym yn siŵr o ganlyniadau hynny. Ond mae amddiffyn a diogelu plant wedi bod yn arbennig o heriol yn ystod COVID-19, yn enwedig yn ystod y cyfyngiadau symud cynnar. Fel y gwyddoch, Ddirprwy Weinidog, mae nifer y plant ar y gofrestr amddiffyn plant sy'n derbyn cymorth ar gyrion gofal a phlant sy'n derbyn gofal wedi cynyddu dros y blynyddoedd diwethaf, ar adeg pan fo awdurdodau lleol yn wynebu heriau sylweddol o ran staffio. Rwy'n ymwybodol fod y Llywodraeth wedi cyhoeddi canllawiau ymarfer newydd ar gyfer Cymru ym mis Gorffennaf 2020 i bob ymarferydd sy'n gweithio gyda phlant o dan 18 oed. Felly, a gaf fi orffen hefyd - wrth feddwl am unrhyw gyfyngiadau COVID posibl yn y dyfodol a rhai o'r cyfyngiadau cyfredol wrth fynd i mewn i gartrefi pobl, pa gamau y byddwch yn eu cymryd i sicrhau y gellir cynnal mwy o gyswllt wyneb yn wyneb â'r plant a'r teuluoedd sydd angen cymorth ychwanegol? Ac a gaf fi ofyn hefyd a yw Llywodraeth Cymru yn gwybod faint o swyddi amddiffyn plant ar y rheng flaen sy'n wag ledled Cymru? Diolch yn fawr iawn.
English: I'm grateful to the Minister for her answers. One of the issues that has been troubling me for some time, as we've come through this pandemic, has been the disappearance of children from education, and the significant increase in the number of children being educated from home. We know from tragic history that, when children are taken into the home to be educated, we can lose contact with those children and that some terrible things can and have happened to children in those circumstances. Would the Government, both the social services department and the education department, consider an investigation into the growth of elective home education, and consider how contact can be maintained with children who are being educated at home, and also review the law governing home education? I have very, very significant concerns that the growth of home education is going to lead to a growth of abuse and the potential for further tragedies in future.
Welsh: Rwy'n ddiolchgar i'r Gweinidog am ei hatebion. Un o'r materion sydd wedi bod yn fy mhoeni ers peth amser, wrth inni ddod drwy'r pandemig, yw plant yn diflannu o addysg, a'r cynnydd sylweddol yn nifer y plant sy'n derbyn eu haddysg gartref. O drychinebau yn y gorffennol, gwyddom y gallwn golli cysylltiad â phlant sy'n cael eu haddysg gartref ac y gall pethau ofnadwy ddigwydd i blant yn yr amgylchiadau hynny, ac mae hynny wedi digwydd. A fyddai'r Llywodraeth, yr adran gwasanaethau cymdeithasol a'r adran addysg, yn ystyried ymchwiliad i'r cynnydd mewn addysg ddewisol yn y cartref, ac yn ystyried sut y gellir cynnal cyswllt gyda phlant sy'n derbyn eu haddysg gartref, yn ogystal ag adolygu'r gyfraith sy'n llywodraethu addysg yn y cartref? Rwy'n pryderu'n fawr fod y cynnydd mewn addysg yn y cartref yn mynd i arwain at gynnydd mewn cam-drin plant a'r perygl y gwelir trychinebau pellach yn y dyfodol.